
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 26P/96/2024 8724203301 07. 10. 2024 JUDr. Zuzana Salajová ECLI:SK:OSPP:2024:8724203301.3
ROZSUDOK V MENE SLOVENSKEJ REPUBLIKY Okresný súd Poprad, sudkyňou JUDr. Zuzanou Salajovou, v právnej veci navrhovateľa/manžela: A. B., nar. XX. XX. XXXX, trvale bytom C. XXX, D. E. F. G., H. I. XX/XX, proti manželke: J. B., A. C., nar. XX. XX. XXXX, trvale bytom C. XXX, o rozvod manželstva a úpravu rodičovských práv a povinností rodičov na čas po rozvode k maloletému dieťaťu: J. B., nar. XX. XX. XXXX, trvale bytom C. XXX, D. času F. G., H. I. XX/XX, zastúpenému kolíznym opatrovníkom: Úrad práce, soc. vecí a rodiny Kežmarok, takto rozhodol: I. Manželstvo navrhovateľa A. B., nar. XX. XX. XXXX a manželky J. B., C., nar. XX. XX. XXXX, uzavreté 17. 09. 2021 v K. J., zapísané v knihe manželstiev matričného úradu K. J. vo zväzku 14, ročník 2021, strana 1, poradové číslo 73, rozvádza. II. Schvaľuje rodičovskú dohodu uzavretú 07. 10. 2024 v tomto znení: Zveruje mal. J. B., nar. XX. XX. XXXX, do osobnej starostlivosti otca A. B.. Obaja rodičia sú oprávnení a povinní zastupovať maloletú v bežných veciach a spravovať jej majetok. Matka J. B. sa zaväzuje prispievať na výživu mal. J. sumou vo výške 50 eur mesačne, vždy do 20. dňa v mesiaci vopred otcovi, odo dňa právoplatnosti rozsudku o rozvode manželstva. Matka je oprávnená stretávať sa s maloletou J. každý párny víkend v mesiaci od piatka od 12.00 h do nedele do 17.00 h bez prítomnosti otca. Otec je povinný dieťa na styk s matkou riadne a včas pripraviť. Matka si mal. dieťa vyzdvihne od otca v mieste bydliska mal. dieťaťa a po realizácii styku dieťa odovzdá otcovi v mieste bydliska mal. dieťaťa. III. Žiaden z účastníkov nemá nárok na náhradu trov konania. odôvodnenie: 1. Podľa § 2 zákona č. 161/2015 Z. z. Civilného mimosporového poriadku v znení neskorších predpisov (ďalej CMP), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej účastník) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej CSP), písomné vyhotovenie rozsudku nemusí obsahovať odôvodnenie, ak je na
pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP, v spojení s § 2 CMP, nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Ak nebude povinnosť uložená týmto rozhodnutím splnená v stanovenej lehote, možno sa jej splnenia domáhať návrhom na vykonanie exekúcie podľa osobitného predpisu, a ak ide o výkon rozhodnutia vo veciach starostlivosti o maloleté deti, mimo peňažnej povinnosti, výkon rozhodnutia o návrat maloletého do cudziny podaním návrhu na výkon rozhodnutia podľa Civilného mimosporového poriadku. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošle priezvisko. Podľa § 44 CMP, rozsudky o výživnom sú vykonateľné doručením.

